text: Bankrøver i blå sko
  09 december 2011 kl. 15.58
  Måske kan et par karakteristiske blå sko fælde den mand, som torsdag eftermiddag begik røveri mod Sydbank på hjørnet Agtrupvej og Haderslevvej i Kolding.
  Der er tale om en meget høj røver af afrikansk oprindelse. Han var maskeret, men personalet anede, at han var mørk i huden.
  Politiet hæfter sig især ved hans fodtøj. Der er tale om nogle karakteristiske blå sko af mærket Nike. Der er hvide striber på skoene.
  ? Vi håber ud fra billedet, at der er personer, som kan genkende røveren. De specielle træk er røverens højde på omkring 190, skoene og at han er af udenlandsk oprindelse, siger vicepolitikommissær Carsten Ørum, Kolding Politi.
  